AIŠKINAMASIS RAŠTAS

Dėl Molėtų rajono savivaldybės tarybos 2022 m. vasario 24 d. sprendimo Nr. B1-32 „Dėl Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektų finansavimo tvarkos aprašo patvirtinimo“ pakeitimo

1. Parengto tarybos sprendimo projekto tikslai ir uždaviniai:

Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, paraiškų vertinimo komisija, vertindama nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, teikiamų projektų paraiškas, pastebėjo, kad nustatyti vertinimo kriterijai nėra aiškūs ir kelia diskusijų. Siekiant aiškiau reglamentuoti paraiškų vertinimą, siūloma aiškiau apibrėžti paraiškų vertinimo kriterijus.

Sprendimo projekto tikslas – pakeisti Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektų finansavimo tvarkos aprašą, patvirtintą Molėtų rajono savivaldybės tarybos 2022 m. vasario 24 d. sprendimu Nr. B1-32 „Dėl Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektų finansavimo tvarkos aprašo patvirtinimo“.

1. Siūlomos teisinio reguliavimo nuostatos:

Sprendimu nėra nustatomos teisinio reguliavimo nuostatos.

1. Laukiami rezultatai:

Bus aiškesni paraiškų vertinimo kriterijai.

1. Lėšų poreikis ir jų šaltiniai:

Lėšų poreikio nėra

1. Kiti sprendimui priimti reikalingi pagrindimai, skaičiavimai ar paaiškinimai:

Nėra.